Jabarkan Rekabentuk dari Frigat kelas Lupo dalam bahasa melayu

Pada awal tahun 1970-an, Tentera Laut Itali berhadapan dengan peningkatan kehadiran tentera laut Soviet di Laut Mediterranean yang membawa ancaman kepada garis komunikasi laut selain garis pantainya yang luas. Bagi menepis ancaman ini, Itali memulakan sebuah program pembesaran tentera laut yang mana termasuk perolehan kapal-kapal frigat yang memfokuskan pada peperangan anti permukaan (kelas-Lupo) dan peperangan anti kapal selam ().

Untuk bahagian pertama program ini, CNR telah mencadangkan sebuah rekabentuk sebuah frigat seberat 2,500-tan berkelajuan tinggi dan dilengkapi dengan persenjataan berat. Kapal ini akan menggunakan sistem penjana kuasa pendorongan CODOG untuk mencapai halaju 35 knot, menjadikan ia sebagai salah sebuah kapal perang terlaju pada waktu itu. Antara sistem persenjataan termasuk 8 SSM, 8 SAM, beberapa sistem meriam, 2 tiub torpedo berkembar tiga dan sebuah helikopter ASW, yang mana setara dengan persenjataan yang dibawa oleh kapal perang yang lebih besar. Frigat kelas-Lupo mampu membawa krew seramai 200 orang.